पाएं अपने शहर की ताज़ा ख़बरें और फ्री ई-पेपरडाउनलोड करें
अररिया में 7 घंटे से सदर अस्पताल स्थित सीटी स्कैन सेवा ठप। मरीजों को सीटी स्कैन की सुविधा नहीं मिलने से परेशानियों का सामना करना पड़ रहा है। शुक्रवार को एक दर्जन मरीज सीटी स्कैन करावाने आए थे। काफी देर इंतजार भी किया। लेकिन बाद में सभी वापस लौट गए। अस्पताल प्रबंधन का कहना है कि सीटी स्कैन मशीन आउटसोर्सिंग से चलता है इसके लिए अलग से जेनरेटर का इंतजाम करना होगा, तभी मशीन चल पाएगी।
सिटी स्कैन करवाने एक मरीज के परिजन मो. अख्तर ने बताया कि मैं शुक्रवार रात में ही अपने पिता को चंद्रदेई को पंचायत से लेकर आया था। उनकी हालत काफी खराब थी इसलिए डॉक्टरों ने सिटी स्कैन की सलाह दी थी। शनिवार सुबह 8:00 बजे से मैं सिटी स्कैन के काउंटर पर खड़ा हूं लेकिन सीटी स्कैन शुरू नहीं किया जा रहा है। यहां के कर्मियों द्वारा बताया गया कि सीटी स्कैन बिजली से ही चलेगा और बिजली रात से ही बाधित है। अस्पताल में जनरेटर की सुविधा तो है लेकिन वह सीटी स्कैन के लिए नहीं है।
सदर अस्पताल के सुपरिटेंडेंट डॉ. राजेश कुमार ने बताया कि जैसे ही बिजली आती है, सीटी स्कैन की सुविधा शुरू हो जाएगी। मरीजों को परेशानी हो रही है वजह यह है कि इसमें बड़ी जनरेटर की सुविधा होनी चाहिए जो अभी उपलब्ध नहीं है। इसीलिए बिजली आने के बाद ही सिटी स्कैन शुरू किया जा सकता है। सीटी स्कैन में 60 KV बिजली की खपत है। जो सदर अस्पताल के जनरेटर से नहीं चल सकता है।
मरीज के परिजनों का कहना है कि अस्पताल के कर्मियों का कहना है कि देर रात अररिया में आंधी तूफान आया था, तभी से पूरे शहर का बिजली बाधित है। ऐसे में मरीजों को परेशानी का सामना करना पड़ रहा है। जरूरत है कि वैकल्पिक व्यवस्था की जाने की ताकि बिजली नहीं रहने पर भी सीटी स्कैन की सुविधा कभी बंद न हो।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn